Абу Ајуб ел Ансари (преминуо 674. ) — рођен као Халид бин Зајд бин Кулајб у Јахтрибу — је потицао из племена Бану Наџар и био је блиски пратилац (арапски: الصحابه, "сахаба") Мухамеда. Име је добио по библијском Јову. Абу Ајуб је био један од Ансара (арапски: الانصار, што значи помагачи, помоћници или покровитељи) ране муслиманске историје или они који су подржали Мухамеда након хиџре (миграције) у Медину 622. године. Патроним "Абу Ајуб", значи отац (абу) Ајуба. Абу Ајуб је умро од дизентерије током Прве арапске опсаде Цариграда.